શહેરના એરપોર્ટ રોડ ઉપર સિચાઇનગર મેન રોડ ઉપર રહેતા અને બહુમાળી ભવનમાં વેટ વિભાગમાં નોકરી કરતા રીટાબેન સુરેશભાઈ બોરડ નામના અધિકારીએ એ ડિવિઝન પોલીસ સ્ટેશનમાં નોંધાવેલી ફરિયાદમાં જણાવ્યું હતું કે બેડિપરાના રોહિદાસપરામાં રહેતા જીતેન્દ્રભાઈ પ્રકાશભાઈ નિમાવત નામના બાવાજી વેપારીએ ગત તારીખ 2 ફેબ્રુઆરી 2017ના રોજ નેશનલ ટ્રેડિંગ નામની પેઢી ચાલુ કરી જીએસટી નંબર લીધો હતો આ પેઢીમાં એલ્યુમિનિયમ સ્ક્રેપનું કામ તેઓ કરવાના હતા આ પેઢીનું સરનામું વિજય પ્લોટ ગોડાઉન રોડ ખાતે હોવાનું જણાવ્યું હતું જીએસટી નંબર લીધા બાદ તેઓએ સ્ક્રેપનો ધંધો ચાલુ કર્યો હતો પરંતુ સતત એક વર્ષ ચાર મહિના સુધી સરકારમાં ભરવાપાત્ર થતી વેટની રકમ ભરપાઈ નહિ કરતા સ્થળ તપાસ કરતા અહીં એવી કોઈ ઓફિસ જોવા મળી ન હતી તપાસ કરતા જીતેન્દ્રભાઈ નિમાવતે જીએસટી નંબર લઇ અન્ય ધંધાર્થીઓના ફાયદા માટે માત્ર બીલો બનાવવાનું જ કામ કર્યું હોય પોતાનો કોઈ ધંધો નહિ કરીને સરકાર સાથે 1 કરોડની છેતરપિંડી કરી હોવાનું જાણવા મળતા ફરિયાદ નોંધાવતા પીએસઆઇ એ જી અંબાસણા વધુ તપાસ ચલાવી રહ્યા છે.